Sveitarfélög á landsbyggðinni ætla að taka sig saman og stofna sameiginlegt leigufélag sem byggir fjölda hagkvæmra leiguíbúða fyrir tekjulægra fólk.
Fimmtán sveitarfélög hafa tekið vel í að stofna saman umsvifamikið húsnæðisfélag ætlað er að byggja og leigja út íbúðir víða á landsbyggðinni. Með stærðarhagkvæmni ætti að vera hægt að hrinda mun fleiri verkefnum af stað.
Húsnæðis- og Mannvirkjastofnun og Samband íslenskra sveitarfélaga lögðu höfuðið í bleyti til þess að finna lausn á húsnæðisskorti víða á landsbyggðinni og óvirkum leigumarkaði. Niðurstaðan varð að sambandið myndi kanna áhuga sveitarfélaga og landshlutasamtaka á að stofna húsnæðissjálfseignarstofnun sem myndi byggja og leigja út hagkvæmar íbúðir til fólks með lægri tekjur.
Karl Björnsson er framkvæmdastjóri Sambands íslenskra sveitarfélaga.
Það hafa svona um fimmtán sveitarfélög brugðist við erindinu sem við sendum og verið jákvæð og vilja fylgjast með. En það er ekki tímabært að taka endanlega afstöðu enn þá, fyrr en búið er að móta hugmyndina betur. Þetta byggist allt á því að byggja hagkvæmt húsnæði og að leigan verði lág fyrir tekjulægri íbúa þessa lands. Það er kannski erfitt að byggja mjög hagkvæmt húsnæði eitt og sér hvert sveitarfélag. En ef þau taka sig saman mörg í svona stofnun, þá höfuð við möguleika á að geta verið með stærri verkefni og fengið hagstæðari tilboð og þá hagkvæmara húsnæði á hverjum stað. (Og eru menn þá kannski að samnýta teikningar og fleira?) Já það má vel vera. Það er svo sem ekki búið að útfæra það en það er ekkert ólíklegt. Það verður allt gert til að uppfylla kröfur um að þetta sé ódýrt og hagkvæmt húsnæði sem sem fær þá stofnframlög frá ríki og sveitarfélögum. Og verður þá hægt að bjóða upp á leigu fyrir tekjulægra fólk.
Sveitarfélög á landsbyggðinni ætla að taka sig saman - stofna sameiginlegt leigufélag og byggja fjölda hagkvæmra leiguíbúða fyrir tekjulægra fólk.